VisitHumenne.sk

Minna a továreň na sny
2020-07-25 17:30 - 18:51 (Europe/Bratislava)
Žáner: AnimovanýKrajina pôvodu: DánskoRok produkcie: 2020Trvanie: 81min.Vekové obmedzenie: MPIné: Slovenský dabing 2D
Snívanie nebolo nikdy zábavnejšie
Skúste si predstaviť nočné snívanie ako svet nekonečných filmových štúdií, v ktorom má každý z nás vlastný filmový štáb a režiséra svojich snov. Akási obdoba hollywoodskej továrne na sny. Presne tento svet objaví dvanásťročná Minna, keď sa v spánku zhodou náhod dostane do snového zákulisia. V prvej chvíli je ohúrená, no postupne sa na mieste, kde sa rodia sny, začína cítiť ako doma. Potajomky sleduje pracovníkov továrne pri ich práci a zisťuje, že aj ona sama odtiaľto môže ovplyvniť sny iných ľudí, zasiahnuť do ich scenára. Tam pridať trošku vtipu, tu zase niečo strašidelné – ideálne do snov nevlastnej sestry, ktorá Minne poriadne lezie na nervy. Tento úžasný objav sľubuje obrovskú zábavu. Zahrávať sa s ľudskými snami sa však nevypláca…
Minna je inteligentná mladá slečna, ktorá si veľmi nepotrpí na svoj vzhľad, vystačí si s jedným starým svetrom, tlačidlovým telefónom a radšej ako na internete trávi čas hraním šachu či varením. Jej pokojný život vo dvojici, teda v trojici s otcom Johnom a škrečkom Viggom Mortensenom naruší príchod otcovej priateľky s dcérou Jenny. Nová nevlastná sestra je totiž pravým opakom Minny – afektovaná blondína, ktorej životom sú sociálne siete a počet lajkov na Instagrame je pre ňu dôležitejší ako výška IQ. Navyše, je veľmi arogantná, egoistická a Minnu v jej vlastnom dome doslova terorizuje. Minna sa teda rozhodne Jenny trochu „osladiť“ život a zoberie sny svojej nevlastnej sestry do vlastných rúk. Režírovanie cudzích snov sa jej však čoskoro vymkne spod kontroly.

Kúpiť vstupenku online!
